VryNet - Lidprofiel: Tigger_075
62 – Stellenbosch, Wes-Kaap, Suid-Afrika
Humoristiese Jan soek gelukkige San
Afrikaans; Duits; Engels; Nederlands; Italiaans; Noorweegs; Pools; Russies; Spaans; Sweeds
Op die stadium besef ek dat tyd baie kosbaar is, en dat dit vinnig, soos sand deur ons vingers loop. Almal se ideaal is om sy tyd te deel, maar met die regte persoon. Die uitdaging bly om daardie mens te ontmoet. Ek glo sy is iewers daar buite, ons moet mekaar nog net ontmoet. Ek het twee pragtige kinders met wie ek uitstekende verhoudings het, my seun bly by my, en sy sussie by mamma in 'n ander dorp, te vêr weg vir gereelde kuiertjies. So ek weet ook wat dit verg om ma (en pa) te wees, en moet ook laat middag my seun by die sport gaan haal en dink wat ons bachelors vannaand gaan eet.
Ek het 'n goeie sin vir humor en geniet altyd die lekker seretonien rush wat dit meebring. Is 'n baie praktiese mens, kan amper alles doen, selfs knope aanwerk, bou, houtwerk doen, enjins herstel en doeke omruil as dit moet. Kan kook, wynmaak (en geniet), olywe verbou en inlê. 'n Vriendelike man met 'n konstante gemoeds toestand en 'n gemaklike temperament (hoe kan ek self daaroor oordeel, so kontak my en vind uit) Ek vermy swaarmoedigheid, en probeer om nie baie emosioneel te raak nie. Ek sukkel met moody mense, liefdevol en vermy erge konflik. Hou van aanraking, liefies en drukkies gee, en ontvang, van hande vashou as ek stap met my kinders en vriendin of as ons sit op 'n bank en "cuddle" wanneer ek kan.
Ek is 'n goeie reismaat en kan baie fun wees. Hou van bergfiets ry, visvang op die see, snorkel en somtyds kamp en vuurmaak met regte hout. Fotografie en voëls dophou is ander liefdes. Mal oor my kinders, en kom goed oor die weg met kinders in die algemeen.
Ek werk hard aan my eie onderneming, wat somtyds lang ure verg, maar daar is toenemend tyd vir speel. Ek reis baie graag as die geleentheid daar is, en is steeds dol oor Europa.
Ek is op soek na iemand met wie ek die lewe kan geniet, so indien daar iemand is wat kans sien om hulle tyd met my te deel, steek jou hand op, dalk, net dalk werk dit vir ons albei.
My ideale maat is betroubaar, selfstandig, lief vir kinders, intelligent, onafhanklik, aantreklik, goed versorg, hardwerkend, ambisieues, het 'n goeie selfbeeld, goeie sin vir humor, met of sonder kinders. Sy moet vir my 'n atmosfeer skep waar ek net myself kan wees, en my nie probeer verander of beheer soos sy my graag wil hê nie. Ek moet gemaklik wees in haar teenwoordigheid. en sy in myne. Sy moet inherent gelukkig wees, en nie vir haar geluk net van my afhanklik wees nie. Sy moet hou van die buitelug, reis, fietsry, stap, kamp, die see. Goeie kos en wyn waardeer,hou van lees, geen migraine lyer wees en hoef nie noodwendig 'n sport fanatikus te wees nie.
Sy moet beslis 'n warm innemende persoon wees wat liefde kan gee en ontvang en wat hou van aanraking, ook in die openbaar. Sy moet ook liefdevolle verhoudings met kinders kan hê. Sy moet oordeelkundig met geld omgaan, nie humeurig, buierig of manipulerende gedrag openbaar nie, nie intimiteit weerhou as straf of manupulasie nie, in teendeel sy moet dit geniet en dit nooit as werk of as haar plig beskou nie. Maar die belangrikste hiervan, is 'n goeie sin vir humor. Sjoe dit is 'n bek vol, maar ek sal soek tot ons mekaar vind !
Tigger_075 het nog nie enige aanbevelings van vriende af nie.
Medium; Reguit; Verdwynend
Eerlikheid; Getrouheid; Humor; Liefdadigheid; Vriendelikheid
Aksie / Avontuur; Buitelug / Natuurlewe; Dokumentêr; Dramas; Fliekkanale; Geselsprogramme; Nuus; Opvoedkundig; Realiteitsprogramme